કરાચી: એશિયા કપમાં રાષ્ટ્રની ટીમના નબળા દેખાવમાં તપાસ કરવા રચાયેલી સમિતિ બાબતે પીસીબીના નિર્ણયની વસિમ અકરમે કરેલી ટીકાથી ગુસ્સે ભરાઈ પાકિસ્તાન ક્રિકેટ બોર્ડના અધિકારી શકિલ શેખે મહાન ફાસ્ટ બોલર અકરમની મેચ ફિક્સિંગમાં કહેવાતી સંડોવણી સંબંધી જૂની વિગતો ફરી પ્રકાશમાં લાવવાની ધમકી આપી છે. પીસીબીની તપાસ સમિતિના વડા શેખે એક ટેલિવિઝન ચેનલને કહ્યું હતું “અકરમ સ્વિંગ બોલિંગનો રાજા નથી, મારું માનવું છે કે તે સટ્ટાનો બાદશાહ છે. અકરમે કોઈની ટીકા કરતાં પહેલાં વિચારવું જોઈએ, કારણ કે તેનો ભૂતકાળ બધા જાણે છે અને ક્રિકેટ બોર્ડમાં તેની જૂની વિગતોને ફરી પ્રકાશમાં લાવી શકાય તેમ છે.”